Aarhuus Stifts-Tidende, 1842-10-07
Fædrelandet. Kjøbenhavn, den 4de Octbr. Kl. 3 i Søndags Efterm. opmarscherede de to Gardehuusar-Esqv. og de 10 her garnis. Jnf. Batailloner paa Christiansborg Slots Ridebane i tvende Træfninger, Fronten mod Slottet, hvorhos Fodgaarden var opstillet i den udre Slotsgaard, foran samme 12 Gardeunderofficerer, der bare de nye Faner og Estandarter. Bagved disse stode de anordnede Deputationer, bestaaende af Officerer, Underofficerer og Menige. Da Hs. M. Kongen var fremtraadt paa den med militaire Emblemer decorerede Ballustrade, behagede det Allerhøists. at lade Deputationerne hver for sig nærme sig Ballustraden, hvorpaa Hs. M. Generaladjutant modtog hver enkelt ny Fane eller Estandart og overleverede samme til Hs. Majestæt, der behagede egenhændigen deri at slaae et med Hs. M. Navnechiffer forsynet Søm. Derefter fremkom Husarernes Commandeur, og Bataillonscheferne og overrakte Hs. M. de gamle Faner og Estandarter, samt modtoge af Hs. M. Haand de nye. Saavel ved Modtagelsen af de ældre som ved Overleveringen af de nye Faner sagde Hs. M. nogle til Handlingen passende Ord, idet Han for sine Krigere berømmede den danske Ærlighed og uplettede Troskab, som Armeen ved enhver tidligere Leilighed havde udviist mod Kongen og Fædrelandet; Han var tilfulde overbeviist om Armeens Hengivenhed for Ham, og Han lovede Sig de bedste Frugter af de nylig foretagne Reformer. Hs. M. tog derhos Anledning til specielt at berøre nogle Batailloners særegne Forhold. Hs. M. bemærkede saaledes, at den 5te Liniebataillon, der under Hs. høisal. Forgjænger havde baaret Navnet "Kongens Regiment, havde yttret Ønske om at bære Kong Frederik den Sjettes" Navn, til Minde om dets uforglemmelige Chef. Hs. M. ærede de Følelser, der havde fremkaldt dette Ønske, men da dets Opfyldelse ikke vilde stemme overeens med den nye Plan for Armeens Organisation, havde Hs. M. troet at kunne komme Bat Ønske imode, ved at pryde sammes Fane med dens høisal. Chefs kgl. Navnechiffre. "Dermed – sagde Kongen - indfriede Han sit Løfte til Regimentet om at det bestandig skulde føre et synligt Minde om den Konge, der havde viist det saamegen Naade og Velvillie." - Som bekjendt har, siden Khvns. Beleiring 1658 af Svenskerne, nu snart i tvende Secler et af Khvns Regimenter (senest det ene Livregiment) baaret en sort Fane til Erindring om den Bistand, som Studenterne dengang bragte til Stadens heeltemodige Forsvar. Ved Modtagelsen af denne Fane tilbagekaldte Hs. M. de historiske Minder om Forfædrenes Tapperhed, der knyttede sig til samme, og yttrede sin Forviisning om, at Efterkommerne ikke ville svigte dette Exempel. Efter at alle Faner og Estandarter saaledes vare overrakte og alle Deput, havde samlet sig omkring Tribunen, holdt Kongen med høi og lydelig Stemme følgende Tale til dem: "Med Tillid og Glæde har jeg overleveret Eder de nye Faner. Det er Dannebrog, under hvilken de Danske saa ofte have vundet Hæder og Ære – et Sindbillede, paa Troskab mod Gud og Kongen! Det være den ogsaa for Eder; den føre Eder til Seier! Aldrig fra vriste Fjendehaand Eder den Gud signe Eder og Eders Daad under disse Faner!" Derefter udbragte Hs. M. et "Hurra for Dannebrogen!" der nu i over 600 Aar (siden Kong Waldemar Seiers store Seiervinding over Estherne ved Reval Aar 1219) havde været de Danskes Nationalbanner og indeholdt de danske Nationalfarver. Efter at derpaa et enthusiastisk Kongen leve!" var istemmet af Alle, opfordrede Kongen den hele Forsamling til med Ham at udbringe et Hurra for den danske Armee. Tropperne opstillede sig derpaa til Parade paa Slotspladsen, hvor Hs. M. indfandt Sig tilhest, ledsaget af en talrig Sulte, hvorefter Defileringen udførtes med den command. General Prinds Frederik Ferdinand i Spidsen. Det Hele sluttedes med Nationalmelodien Kong Christian stod ved høien Mast",der udførtes af de forenede Musikkorps. Ligesom enhver Tilskuer glædede sig ved Hs. M. kraftige og livlige Udseende, saaledes frydedes mangt et dansk Hjerte ved atter at see danske Tropper følge vort gamle Nationalbanner, dette kjære velbekjendte hvide Kors paa rød Grund, der nu og bestandigt skal være vore Krigeres Helligdom baade til Vands og til Lands. Jngen kunde undlade at bemærke Troppernes skjønne holdning og overordentlige Præcision. (Dan.)